Wiea der Herodes des gschnallt hodt, hodt der sich denkt: wenn i des Jesukind net find, no lass i alle kleine Buba onder zwoa Johr ombrenga, no wird er schau dabei sei. Ond so hodt's der Dagdieb no au g'macht, alle kleine Biable töda lau.  G'nitzt hodt em sei Schandtat garnix, den der heilige Joseph hodt vomma Engel an  Tip griagt ond isch bei Nacht ond Nebel niber noch Ägypta - wo der Herodes nix zom melda kett hodt.  Der Lomp hodt's no au nemme lang g'macht ond isch ganz elendich g'schdorba.  Ond wia er daudt war isch der Joseph mit der Maria ond deam Jesuskind wieder noch Galiläa noch Nazareth. Selt isch des Kind uffg'wasa - s'isch jeden Dag älder ond g'scheiter wora ond hodt em heilicha Joseph ond der Mutter Gottes arg veil Freid g'macht.